L'Ajuntament d'Alaquàs posa en marxa una programació especial amb motiu del IV Centenari de la publicació de "Don Quijote de la Mancha"
22/04/2005 13:09:00

# L'Ajuntament d'Alaquàs posa en marxa una programació especial amb motiu del IV Centenari de la publicació de "Don Quijote de la Mancha"

*   22/04/2005 13:09:00
*   [Imprimir](#)
*   Compartir
*    https://www.alaquas.org/documento.asp?id\_do=9596

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F9596%2F0&title=Ajuntament%20d%27Alaqu%C3%A0s.%20Premsa.L%27Ajuntament%20d%27Alaqu%C3%A0s%20posa%20en%20marxa%20una%20programaci%C3%B3%20especial%20amb%20motiu%20del%20IV%20Centenari%20de%20la%20publicaci%C3%B3%20de%20%22Don%20Quijote%20de%20la%20Mancha%22)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/9596/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2005/2/9596/9596_Form_4.jpg)](https://www.alaquas.org/ficheros/documentos/2005/2/9596/9596_Form_10.jpg "<a href='https://www.alaquas.org/ficheros/documentos/2005/2/9596/9596_Form_10.jpg' target=_blank><i class='fa fa-external-link' aria-hidden='true'></i>.L'Ajuntament d'Alaquàs posa en marxa una programació especial amb motiu del IV Centenari de la publicació de \"Don Quijote de la Mancha\"</a>")

Exposicions, música, lectures, teatre i presentació de llibres omplin aquesta programació

Per tal de celebrar el IV Centenari de la que és una de les obres més importants de la literatura espanyola i universal, la publicació de _Don Quijote de la Mancha_, l'Ajuntament d'Alaquàs ha preparat una programació especial centrada en aquesta novel·la publicada l'any 1605 amb què es vol fer partícip a tota la ciutadania.

A més, es vol conjugar l'homenatge a aquesta obra literària amb altres com el _Tirant lo Blanc_, novel·la escrita a partir de 1940 per Joanot Martorell, escriptor valencià nascut a Gandia al segle XV. Es vol destacar així la rellevància d'aquestes dues obres, donat que Cervantes va ser un lector aplicat de l'obra de Joanot Martorell i que en la seua pròpia obra, va retre un homenatge a l'escriptor valencià qualificant el _Tirant lo Blanc_ com la millor obra del món.

La primera de les activitats tindrà lloc al llarg del dia de hui. A partir de les 11 del matí, el Castell d'Alaquàs acull una lectura continuada del _Quixot_ i del _Tirant lo Blanc_. L'Alcalde d'Alaquàs, Jorge Alarte, ha estat l'encarregat d'encetar la lectura. A continuació, han estat els i les escolars dels diferents centres educatius del municipi qui han protagonitzat la iniciativa, així com també personalitats de món acadèmic i cultural, de l'associacionisme, del periodisme, de la política i també veïns i veïnes. La jornada continuarà fins les 20:30 hores.

En finalitzar aquesta lectura continuada, es presentarà al Castell el CD commemoratiu del X aniversari del Cicle de Concerts de Tardor que cada any es celebra a la ciutat. Es tracta d'una recopilació de deu anys d'història musical al llarg dels quals s'ha acollit diferents actuacions musicals de tots els formats, estils i èpoques, des de les cançons del segle XV fins al classicisme més pròxim al romanticisme del XVIII. A continuació, hi haurà un concert de música barroca. Per la nit, a les 22:30 hores a la Biblioteca Pública Municipal Ausiàs March hi haurà un contacontes per a adults a càrrec de Jose Luis Campanari sota el nom "Algunos recuerdos, algunas historias".

Les activitats continuaran el dissabte 23 d'abril a les 20 hores amb l'actuació de les Agrupacions Corals de l'Obra Social de la CAM: l'Orfeó Stella Maris, coral de veus femenines fundada l'any 1958 i l'Orfeó Alacant, repertori del qual acull des de la polifonia "a capella" fins a la cançó popular els clàssics cors d'òpera i sarsuela i les grans obres sinfonicocorals.

Continuant amb la programació cultural, el dimecres 27 d'abril a les 19:30 hores al Castell d'Alaquàs tindrà lloc la presentació del llibre _Teodor Llorente, el darrer patriarca_, de l'alaquaser Rafael Roca Ricart. Es tracta d'un llibre sobre la biografia i obra de Teodor Llorent i Olivares, líder social, polític i literari de finals del segle XIX.

A continuació, es presentarà el llibre _Llengua en portada_, de Vicent Ferrer Miralles. Aquest és un estudi sobre les ideologies lingüístiques observables en articles de premsa recollits en alguns diaris valencians durant el primer quart del segle XX. La introducció serà a càrrec de Josep Lluís Domènech Zornoza, membre de l'Acadèmia Valenciana de la Llengua.

Pel que respecta al teatre, el divendres 6 i el dissabte 7 de maig a les 22:30 hores a l'Auditori Nou, Carabassa Teatre i l'Escola de Teatre Joan Alabau presentaran "El Quixot: lectures dramatitzades".

Cal recordar també que fins al 28 d'abril es pot contemplar al Castell l'exposició "Don Quixot, Gentilhome i Cavaller", una mostra que gira al voltant de la figura de l'autor, Miguel de Cervantes, i de la seua producció literària amb el rerefons de les novel·les de cavalleries.